У наступным конкурсе вядучыя папрасілі прыгажунь успомніць пушкінскія часы, калі дзяўчыны павінны былі ўмець спяваць, танцаваць, іграць на музычным інструменце, чытаць вершы і прозу, маляваць, валодаць замежнымі мовамі. Перад удзельніцамі была пастаўлена нялёгкая задача. Ганна Скіба вельмі ўдала прадумала і ўвасобіла на сцэне эпізод з вядомага фільма “Цітанік”. Алёна Прус выконвала песню “Эйфарыя”. Наталля Мацюк прадэманстравала сваё акцёрскае майстэрства і веданне польскай мовы ў інсцэніроўцы байкі “Акуляры”. Анастасія Капыловіч пастаралася сыграць Кацю Пушкарову з серыяла “Не нараджайся прыгожай” і прадставіла сваю версію гісторыі знаёмства і кахання двух маладых лю-дзей. Сняжана Малей увасобіла вобраз Насці Каменскай. Алена Бурнашова любіць дарыць лю-дзям вясёлы настрой, таму на сцэну яна выйшла ў вобразе дзяўчыны-клоўна, якой вельмі хацелася навучыцца катацца на роліках.